Katolikus Iskolák Diák Sportszövetségének

2014 október 10-i Közgyűlésére

***4.napirendhez***

A 2014/2015. tanév szakmai terve

Tisztelt Közgyűlés !

A KIDS elnöksége az augusztus 25-i elnökségi ülésén az elmúlt tanév tapasztalataiból is kiindulva meghatározta a KIDS Kupa sportágainak a körét és igyekezett a rendezési időpontokat is kijelölni az iskolák tervezési céljaival összhangban.

Alapvetően az eddigi sportágak és tevékenységi formák adják a rendezvények gerincét és ezek közül is kiemelkedő a KIDS Kupa úszás, torna, atlétika és labdajáték versenyei.

Külön öröm, hogy a három alapsport esetében mind a rendezési időpont mind a helyszín szinte 100 %-os viszont a labdajátékok rendezésére várjuk a jelentkezéseket, azok helyszíne ma még bizonytalan.

Igyekeztünk ettől függetlenül új sportágakat és versengéseket bevonni, de tudjuk, hogy a diákok, de a tanárok talán még jobban nagyon le vannak terhelve és amennyire örömteli a mindennapos testnevelés gyakorlata, olyannyira veszélyezteti a délutáni, hétvégi versenyekre való eljutást az idő hiány és leterheltség okán.

Sikerült erre a tanévre az új felhasználóbarát nevezési rendszert kialakítani és ennek kapcsán tekintse meg a tisztelt közgyűlés a rövid bemutató prezentációt a nevezési rendszer működéséről, használatáról, melyet Réti László rendszergazda mutat be.

A KIDS szakmai alapelvei, céljai ebben a tanévben sem változnak és ezt kommunikáljuk mind a tagszervezetek mind a támogatók felé is. Úgy gondolom olyan értékeket képvisel ez a sajátos versengés, mely példa értékű az egész magyar köznevelésben.

Az alábbiakban a honlapon is megtalálható programtervet láthatják, melynek támogatást és elfogadást kérem a közgyűléstől.

**A Katolikus Iskolák Diák Sportszövetségének 2014/2015. tanévi versenyei és tervezett programjai:**

***KIDS Kupa versenysorozat***

|  |  |  |  |
| --- | --- | --- | --- |
|  | Időpont | Sportág, korcsoport | Tervezet helyszín |
|  |  |  |  |
|  | 2014.11.16., 11h | Minitrambulin I-II., III-IV., V-VI. kcs | Budapest, Szt. Angéla Ált.isk és Gimnázium |
|  | 2014.11.10., 14h | Kötélmászás III-IV., V-VI.kcs. | Budapest, Egyetemi Katolikus Gimnázium |
|  | 2014.11.27. 15h | Kötélmászás   V-VI.kcs.     (döntő) | Budapest, Piarista Gimnázium |
|  | 2014.11.29 | Floorball I- II., III-IV., V-VI. kcs. | Balassagyarmat |
|  | 2014 december eleje | Sakk   I- II., III-IV., V-VI. kcs. | Jelentkezőt várunk ! |
|  | 2015.01.24 | Ergométeres verseny III-IV. és V-VI. kcs | Budapest, pontosítás később |
|  | 2015.01.31 | Asztalitenisz I- II., III-IV., V-VI. kcs. | Jelentkezőt várunk ! |
|  | 2015.03.14 | Torna I., II., III-IV., V-VI.kcs | Budapest, Tornacsarnok |
|  | 2015.03.28 | Mezei futás I.,II.,III.,IV.,V., VI. kcs | Balassagyarmat |
|  | 2015.04.11 | Úszás   I.,II.,III.,IV.,V., VI. kcs | Kecskemét, Városi uszoda |
|  | 2015.04.25 | Atlétika   I.,II.,III.,IV.,V., VI. kcs | Budapest, Bp Honvéd – Iharos Sándor sporttelep |
|  | 2015. 05. 15-16 | Labdajáték KIDS Kupa I., II., III., IV.kcs | Jelentkezőt várunk ! |
|  | 2015. 06. 5-6. | Labdajáték KIDS Kupa V.,VI..kcs | Jelentkezőt várunk ! |

***Pénzügyi alapok és lehetőségek***

Főbb bevételeink, mellyel a rendezvényeket és az ehhez kapcsolódó működési kiadásokat fedezzük alapvetően nem változik. Jelentős bevételi elem az iskolák által fizetett tagdíjbevétel valamint a támogatókkal kötött és kötendő támogatási szerződési összegek.

A MOB támogatási szerződés alapján 2015február végéig áll rendelkezésre a támogatási összeg, melynek felhasználása folyamatos és főleg az eddig megrendezett – elmúlt tanévi – és az őszi, téli versenyekre tudjuk fordítani valamint működési kiadásokra. Reményeink szerint sikeresen pályázunk 2015 elején a NCA kiírandó pályázataira, de ezek értelemszerűen már a következő pénzügyi évben fognak realizálódni és segítik a tavaszi versenyein megrendezését.

A szakmai programok alapvető finanszírozást addig is a meglévő támogatásokból, az ősz folyamán még befolyó és a tanévre folyamatosan kiállítandó tagdíjak összegéből biztosítjuk.

Budapest, 2014 október 10.

Szlatényi György

főtitkár